Buenos Aires

Buenos Aires [ˈbwenos ˈai̯ɾes] (früener Buenos Ayres; offiziell Ciudad Autónoma de Buenos Aires/Autonomi Stadt Buenos Aires) isch d Hauptstadt und Primatstadt, also s politische, kulturelle, kommerzielle und industrielle Zentrum vo Argentinie. Iiri Gründer häi ere dr Naame gee noch dr Häilige Santa María del Buen Ayre (schbanisch für Häiligi Maria vo dr Guete Luft). Die „guete Lüft“ bezien sich uf d Laag vo dr Stadt, grad uf dr andere Site vo dr südlige Gränze vom Verbräitigsgebiet vo dr Malaria. Dennzumol het mä glaubt, ass d Chrankhit vo dr Luft verursacht wird (mal aria „schlächti Luft“). D Stadt isch offiziell nume 202 Kwadratkilometer grooss und bildet dr Kärn vo äinere vo de grösste Metropolregione in Südamerika, em Gran Buenos Aires mit öbbe 13 Millione Iiwooner. Si goot hüte öbbe 68 Kilometer vo Nordweste uf Südoste und öbbe 33 Kilometer vo dr Küste uf Südweste. Si wird vilmol as „Wasserchopf“ vo Argentinie bezäichnet, wil sich do fast alli wichdige Instituzione vom Land befinde und in dr Stadt und vor allem in dr Umgääbig öbbe e Driddel vo alle Argentinier woont. Si isch au as äinzigi Stadt z Argentinie as „Capital Federal“ autonom, ghöört also nit zun ere Browinz. Si isch e wichdigs kulturells Zentrum und isch 2005 vo dr UNESCO mit em Ditel Stadt vom Disäin uszäichnet worde. Litratuur Samuel L. Baily: Immigrants in the Lands of Promise. Italians in Buenos Aires and New York City, 1870–1914, Cornell University Press, Ithaca and London 1999 ISBN 0-8014-3562-5 Jorge A. Bossio: Los Cafés de Buenos Aires. Reportaje a la Nostalgia, Editorial Plus Ultra, Buenos Aires 1995 ISBN 950-21-1190-7 Christina Komi: Recorridos urbanos. La Buenos Aires der Roberto Arlt y Juan Carlos Onetti, Vervuert, Frankfurt am Main 2009 ISBN 978-3-86527-533-2 Sieglinde Oehrlein: Buenos Aires: Ein Reisebegleiter. Insel, Frankfurt 2006, ISBN 978-3-458-34915-0 Heinz Peter Schwerfel: Buenos Aires intensiv: Tango urbano - Stadt im Aufbruch. Kiepenheuer & Witsch, 2008, ISBN 978-3-462-03996-2 Weblingg https://web.archive.org/web/20080417154757/http://www.portalbue.com.ar/ Buenos Aires Informazionssite http://www.buenosaires.gov.ar/ Autonomi Stadt Buenos Aires https://web.archive.org/web/20060720001753/http://bue.gov.ar/home/ Site vom Turismusbüro vo Buenos Aires http://mapa.buenosaires.gov.ar/ Onläin-Stadtblaan vo Buenos Aires mit Ruteblaaner Fuessnoote